cyanic-selkie/wikianc huggingface dataset:
Comprador
Beskrivelse
Ordet comprador kommer fra portugisisk og betyr kjøper. Opprinnelig ble betegnelsen brukt om innfødte tjenere i europeiske hushold i Guangzhou i det sørlige Kina og i den portugisiske besittelse Macao som ble sendt ut til markedsplassene for å bedrive byttehandel med deres arbeidsgiveres varer. Etterhvert ble uttrykket mer reservert for innfødte ledere av firmaer i Øst-Asia. De var nøkkelpersoner for handelen blant annet med te, silke, bomull og garn, og i utenlandske banker.
Dubai Tennis Championships 2021
Dubai Tennis Championships 2021 var en tennisturnering, og del av ATP-touren 2021 som fant sted i Dubai i De forente arabiske emirater fra 7. til 20. mars 2021. Den var også en del av WTA-touren 2021.
Det ble konkurrert i singel og dobbel for menn og kvinner på hardcourt.
Conlin McCabe
Conlin McCabe (født 20. august 1990 i Brockville i Ontario) er en canadisk roer som deltok i de olympiske leker 2012 i London
McCabe vant en olympisk sølvmedalje i roing under OL-2012 i London. Han var med på den canadiske åtteren som kom på andreplass i åtter for menn bak Tyskland. Mannskapet på den canadiske åtteren var; McCabe, Gabriel Bergen, Douglas Csima, Robert Gibson, Malcolm Howard, Andrew Byrnes, Jeremiah Brown, Will Crothers og Brian Price som var styrmann.
Under Sommer-OL 2020 i Tokyo som ble arrangert i 2021, ble han nummer 4 i toer uten styrmann.
Sixten Nordström
Sixten Georg Nordström, født 26. juni 1937 i Malmö, er en svensk tidligere leder for Musikkonservatoriet i Malmö, musikkskribent og programleder på TV.
Nordström studerte piano og musikkpedagog ved Musikhögskolen i Malmö fra 1950-60. I 1960 tok han, som første som aldri hadde studert der, musikklærereksamen ved Musikkonservatoriet i Stockholm. Under samme tid hadde Nordström jobbet som tredje kapellmester ved det daværende Malmö stadsteater, der han satte opp flere operaproduksjoner og var muskkansvarlig for flere teatersproduksjoner, blant annet i regi av Ingmar Bergman. Han komponerte også musikk til teaterstykker. Deretter studerte Nordström musikkvitenskap ved Københavns universitet, og jobbet som lærer i Malmö og musikkritiker i flere aviser fram til begynnelsen av 1990-tallet. I tillegg tok han flere oppgaver som konsertpianist. Nordström startet flere prosjekter, deriblant Malmökören i 1964 og Sankt Petri skola i 1971. Han hjalp også til i å bedre musikkundervisningen i Sverige.
Han er kjent for et større nordisk publikum for sin innsats som programleder i TV-programmet Kontrapunkt, der han tok over for Sten Broman. Han er gift ned skulptøren og keramikeren Marianne Nordström, og bosatt i Skanör. Han har også skrevet en rekke bøker om musikk.
EM i friidrett innendørs 1970
Det første EM i friidrett innendørs ble avholdt i 1970 i Wiener Stadthalle i Wien i Østerrike. Den erstattet Europeiske innendørsleker, en innendørs friidrettskonkurranse som var blitt avholdt siden 1966.
Kristian Brandt
Kristian Kornelius Hagemann Brandt (født 16. oktober 1859 i Christiania, død 31. mai 1932 samme sted ) var en norsk lege, blant landets ledende gynekologer da han i tiden 1906-29 var tilsatt som professor i fødselshjelp (obstetrikk) ved  Kvinneklinikken (Ullevål universitetssykehus). Etter embedseksamen 1884 disputerte han til dr.med. på avhandlingen  «Det ektopiske svangerskap» i 1893. Han forestod den nye Kvinneklinikken i 1917 for å ta seg av 1/3 av byens fødende. Ellers foreleste han ved jordmorskolen og utga bøker. I likhet med noen kolleger skal han ifølge Torodd Kvaale «ikke ville tåle kvinnelige leger ansatt ved sine avdelinger».
Brandt var sønn av offiseren og politikeren Kristian K. Hagemann Brandt, og bror til generalmajor Fredrik Oscar Brandt.
Annette Kierulf
Annette Marie Kierulf (født 14. desember 1964 i Oslo) er en norsk billedkunstner og kurator. Hun er utdannet ved Kunstakademiet i Trondheim og Vestlandets Kunstakademi. Hun har hatt en rekke separatutstillinger og utstillinger i samarbeid med Caroline Kierulf, bl.a. i Kunstnerforbundet, Hordaland kunstsenter og Haugesund Billedgalleri, og deltatt i gruppeutstillinger på Bergen Kunsthall, Kunstnernes Hus og Charlottenborg Kunsthall i København. I 1999-2007 drev hun visningsstedet Galleri By the Way i Bergen. I 2006 var hun med å starte Kunstjournalen B-post hvor hun også har vært redaktør. I 2006 kuraterte hun den fjerde utgaven av Momentum - nordisk festival for samtidskunst i samarbeid med Mark Sladen. Hun er professor i kunst ved fakultet for kunst, musikk og design, Universitetet i Bergen.
Angelo Oliviero Olivetti
Angelo Oliviero Olivetti (født 1874 i Ravenna i Italia, døde 17. november 1931 i Spoleto) var en italiensk advokat, journalist og politisk aktivist.
Biografi
I 1892, mens han studerte ved Universitetet i Bologna, ble han medlem av Det italienske sosialistparti. Etter anklager om undergravende virksomhet flyktet han til Sveits i 1898. Der traff han etter noen år Benito Mussolini. Ettersom Olivetti fant bare måtelig interesse for sine synspunkter innen den italienske sosialistbevegelse begynte han i 1906 å publisere Pagine Libre, et tidsskrift viet til revolusjonær syndikalisme. Han ble utvist fra Sveits i 1912.
Den 5. oktober 1914 publiserte Olivetti manifestet for aksjonsgruppen Fasci d'Azione rivoluzionaria internazionalista. Kort tid etter ble Mussolini medlem av gruppen, og overtok raskt ledelsen der.
I mars 1925 var Olivetti en av tre jødiske talere ved kongressen for fascistisk kultur. Han ble medlem av fakultetet ved Universitetet i Perugia i 1931 som professor i politologi, og døde kort tid etter.
Revolusjonære syndikalister som Olivetti ønsket å endre samfunnet men uten å sette nasjonens identitet på spill. Mussolini kombinerte denne syndikalismen med den nasjonalisme som inngikk i hans fascisme.
Michael Tritscher
Michael Tritscher (født 6. november 1965 i Schladming) er en tidligere østerriksk alpinist.
Joe Bell
Joe Zen Robert Bell (født 27. april 1999) er en engelskfødt newzealandsk fotballspiller som spiller for den danske klubben Brøndby IF.
Michael Tritscher
I starten av karrieren forsøkte Tritscher å kjøre alle disipliner, men det var først da han spesialiserte seg i slalåm at de gode resultatene kom. I mars 1987 debuterte Tritscher i verdenscupen med å komme på 11.-plass i slalåmrennet i Sarajevo. I årene som fulgte vant han tre verdenscuprenn, og stod i alt tolv ganger på seierspallen. I 1995 kom han på andreplass sammenlagt i slalåmcupen.
Høydepunktet i karrieren må sies å være OL 1992 i Albertville, der han tok bronsemedaljen i slalåm, bak nordmannen Finn Christian Jagge og italienske Alberto Tomba.
Sommeren 1998 la Tritscher opp på grunn av skadeproblemer.
Salmoninae
Salmoninae er en underfamilie av laksefamilien (Salmonidae) og inkluderer sju slekter med ekte laksefisker.
VM i ishockey for menn 2020 (1. divisjon)
1. divisjon i ishockey-VM 2020 for menn var det andre og tredje nivået i VM-hierarkiet. Gruppe A skulle ha blitt arrangert i Ljubljana i Slovenia og gruppe B i Katowice i Polen fra fra 27. april til 3. mai 2020. Begge turneringene spilles som en round robin. Vinneren av gruppe A ville ha rykket opp til neste års toppdivisjon, mens det dårligst rangerte laget ville rykke ned til 1. divisjon gruppe B. Vinneren av gruppe B ville ha opp til gruppe A mens det dårligst rangerte laget ville ha rykket ned i 2. divisjon gruppe A.
Den 17. mars 2020 ble turneringene avlyst av IIHF på grunn av koronavirusutbruddet i 2019–2020.
Dommere
IIHF utnevnte syv dommere og syv linjedommere til å dømme kampene under turneringen:
Resultater
Alle klokkeslett er gitt i lokal tid UTC+02.00.
Dommere
IIHF utnevnte fire dommere og syv linjedommere til å dømme kampene under turneringen:
Ove Vangensten
Ove Conrad Langaard Vangensten (født 13. juni 1880 i Le Havre, død 7. november 1946 i Locarno, Sveits) var en norsk romanist og diplomat som var kjent som ekspert på Leonardo da Vinci.
Vangensten utga Michel Behaims reise til Danmark og Norge i 1450 i 1908. Sammen med Adolf Fonahn og Halfdan Hopstock utga han Leonardo da Vincis Quaderni d'anatomia fra 1911 til 1916. Han skrev en rekke artikler og avhandlinger i vitenskapelige tidsskrifter.
Vangensten ble i 1917 attaché ved den norske legasjonen i Roma, fra 1919 legasjonssekretær. I 1927 guidet han Edvard Munch rundt i byen. Der forble han til 1940 da han grunnet krigsutbruddet ble forflyttet til legasjonen i Bern, Sveits, der han var legasjonsråd. I juni 1945 ble han legasjonsråd og chargé d’affaires ved legasjonen i Aten, men så døde han i  sveitsiske Locarno under et rekreasjonsopphold året etter.
Vangensten ble dr. hon. causa (æresdoktor) ved Universitetet i Padova i 1922 og medlem av flere italienske vitenskapelige selskaper. Han ble innbudt som medlem av æreskomitéen ved feiringen av Leonardo da Vincis 400-årsjubileum i 1919, og var norsk delegert ved flere kongresser i Italia. Han hadde giftet seg i 1913 med Ada Mazzega (1891–), datter av en advokat i Venezia. Hun oversatte flere norske bøker til italiensk. Sønnen Herman Enrico Vangensten ble advokat.
Durag
Durag, do-rag eller du-rag er et hodetørkle som dekker mesteparten eller hele håret og hodet. Plagget kan ha ulik utforming og knyttes eller draperes på forskjellig vis. En durag er opprinnelig ment å bidra til raskere utforming av dreadlocks eller for at fletter skal holde på formen mens man sover.
Bakgrunn
Durags har sin opprinnelse fra afroamerikanske kvinnelige slaver og arbeidere som på 1800-tallet brukte dem for å beskytte håret. Utover 1900-tallet ble durags i større grad bruk for å beskytte og holde på frisyrer. I etterkant av bevegelsen Black Power mot slutten av 1960-tallet ble durag et motesymbol spesielt i afroamerikanske miljøer, brukt av både kvinner og menn.
Etter at Rihanna ble avbildet med durag på fremsiden av det britiske ukebladet Vogue fikk hodeplagget en ny renessanse som motesymbol.
Liste over personer i norrøn mytologi
Liste over personer i norrøn mytologi inneholder navn på personifiserte figurer som omtales i den norrøne mytologien. Persongalleriet i åsatroen består av ulike ætter og vesener som delvis flyter over i hverandre. Det finnes æser (guder) og åsynjer (gudinner), vaner (vaneguder), jotner og gygrer, norner, valkyrjer, diser, dverger, alver og volver. Kildetilfanget er stort og navnene er mange. Mange av personene opptrer under ulike navn, og mange skifter karakter gjennom århundrene. Lista blir derfor ikke uttømmende, men omfatter de fleste navn som nevnes i de sentrale kildene.
Jeremiah Brown
Jeremiah Brown (født 25. november 1985 i Hamilton i Ontario) er en canadisk roer som deltok i de olympiske leker 2012 i London.
Liste over personer i norrøn mytologi
Mytologiens primærkilder
De tidligste kildene for det mytologiske persongalleriet er skaldediktene, som Ynglingatal og Haustlong av Tjodolv den kvinværske og Håkonarmål av Øyvind Skaldespiller. Viktigere for å se sammenheng i det mytologiske bildet er de to samlingene av eddadikt Den eldre Edda og Den yngre Edda. Gylvaginning, første del av Snorre Sturlasons Den yngre Edda gir oversikten, og lista er supplert noe med andre kilder. En del opplysninger kan også hentes fra sagalitteraturen, særlig Snorres Ynglingesagaen og enkelte av fornaldersagaene som Hervors saga.
Jeremiah Brown
Brown vant en olympisk sølvmedalje i roing under OL-2012 i London. Han var med på den canadiske åtteren som kom på andreplass i åtter for menn bak Tyskland. Mannskapet på den canadiske åtteren var; Brown, Gabriel Bergen, Douglas Csima, Robert Gibson, Malcolm Howard, Andrew Byrnes, Conlin McCabe, Will Crothers og Brian Price som var styrmann.
Liste over personer i norrøn mytologi
Avgrensing av lista
Lista omfatter de norrøne gudefigurer som omtales i kildene Den eldre Edda, Den yngre Edda og fornaldersagaene. Enkelte oppramsinger av navn på figurer som ikke er omtalt andre steder, er ikke tatt med. Dette gjelder for eksempel en oppramsing av 70–75 dverger som nevnes i Voluspå, vers 11–16. Enkelte av personene kan opptre under forskjellige navn, ut fra forskjellige tolkninger.
Begrepet «personer» er ment å avgrense lista mot rene dyreskikkelser som omfattes av Liste over dyr i norrøn mytologi. Mytiske menneskefigurer er ikke tatt med, men det er i noen tilfeller vanskelig å skille mellom menneskeskapninger og mytologiske vesener, ettersom mytologien også omtaler menneskeskapninger som er født av guder uten klart å si om de er guder eller mennesker. I flere av fornaldersagaene opptrer sagahelter og mytiske konger sammen med gudeskikkelser som også er kjent fra Edda-diktningen.
Liste
''
Bernt Berntsen
Bernt Berntsen, «Bror B. Berntsen» (født 1. januar 1863 i Larvik, død 16. oktober 1933 i Beijing), var en norsk-amerikansk protestantisk kristen misjonær som virket i Kina. I 1904 forkynte Berntsen sammen med kone Magna og flere andre uavhengige norske misjonærer ut fra en misjonsstasjon i Daming fylke i Zhili-provinsen. I 1906 ble han påvirket av vekkelsen i Azusa Street, og ønsket selv å få oppleve åndsdåpen. Han grunnla sammen med en gruppe amerikanske misjonærer knyttet til pinsebevegelsen, Apostolic Faith Mission i Kina (senere slått sammen med Assemblies of God). Hans evangelisering hadde stor innflytelse på Zhang Lingsheng og Paul Wei, De var sammen med Berntsen, grunnleggerne av True Jesus Church. Berntsen er regnet som en tidlige pionermisjonær i den kinesiske pinsebevegelsen.
Tidlig liv
Bernt Berntsen ble født i Larvik, Norge, i 1863. Han giftet seg med Magna Berg (1867–1935), og de emigrerte til USA i 1893 og han ble ansatt som handelsmann i en lokal matbutikk. Han bodde i Chicago, Illinois i syv år og ble amerikansk statsborger ved Circuit Court av Cook County i Illinois den 6. september 1904. Hans sønn Henry Berntsen, ble født i Chicago i august 1900.
Møtet med pinsebevegelsen i Amerika
I desember 1906, leste Berntsen i ett tidlig nummer av bladet Den Apostoliske Tro fra Los Angeles, om vekkelsen i Azusa Street og gjennombruddet for pinsevekkelsen, med åndsdåp og tungetale. I 1907 reiste han til «Ett hundreårs Misjonskonferansen» (the Centennial Missionary Conference) i Shanghai, i håp om å finne noen som hadde opplevd dåpen i den hellige ånd (åndsdåpen). Men han ble fortalt at det var «djevelens verk». Men han trodde ikke det kritikerne sa, han mente det måtte være noe annet. Etter denne hendelsen, reiste han ikke tilbake til sitt tjenestested. Han fikk et brev fra en venn i Chicago, som skrev at hun hadde mottatt dåpen i Den hellige ånd. På grunn av dette valgte Berntsen å reise til Amerika, for ved selvsyn å oppleve pinsevekkelsen.
Berntsen fortsatte til Azusa Street Mission i Los Angeles, hvor han mottok åndsdåpen. med tungetale den 15. september 1907. Etter å ha hørt Berntsens vitnesbyrd (historie), besluttet lederne i Azusa Street Misjon å gi noe økonomisk støtte til misjonsarbeidet i Kina. På reisen tilbake til Seattle, startet Berntsen og en gruppe på elleve misjonærer, en forgreining til Kina av den frikirkelige Apostolic Faith Mission.
Tilbake til Kina
I 1908 reiste Berntsen igjen tilbake til Kina. Han var med å starte en misjonsstasjon i Zhengding i Hebei-provinsen. På grunn av språkproblemer, reiste fire av misjonærene til Shanghai for å lære kinesisk. Berntsen og hans kone, sammen med flere andre forkynte evangeliet og åndsdåpen, til den lokale befolkningen. Berntsen møtte betydelig motstand hos noen grupper misjonær, likevel håpet han å overbevise de vestlige misjonærene. Han skrev:
Vekkelse og framgang i Kina
Han leide en lagerbygning hvor han holdt evangeliske møter, morgen og kveld, en stor folkemengde møtte, spesielt de fattige. I januar 1910, hadde mange av de fattigste mennesker i regionen omvendt seg. Berntsen beskrev sitt arbeid som en "redningsaksjon". I mars samme år fikk han omsorg for tretti foreldreløse barn og flere personer med funksjonshemninger, krøplinger, blinde, døve, og andre utstøtte.
I 1912, utgav de en kinesisk-språklig publikasjonen, Popular Gospel Truth («Evangeliske Sannheter på en lettfattelig måte»), som la vekt på betydningen av å motta den dåpen i Den hellige ånd. De var ved Zhengding misjonsstasjon til 1916. Blant de kinesiske konvertitter som mottok dåpen var Zhang Lingsheng (i 1910) og Paul Wei (i 1916).
Tidlig i 1914 og utover, ble Berntsen og flere av misjonærene i den Apostoliske Tro Misjon, i Kina tilknyttet Assemblies of God.
Syvendedags sabbat
I 1916 ble Berntsen kontaktet av Zhang Lingsheng, som hadde lest avhandlinger utgitt av Syvendedagsadventistene, han rådet Berntsen til at han skulle holde syvendedags sabbat (hviledag – sabbat – som holdes den syvende dagen i uka, mer spesifikt fra solnedgang fredag til solnedgang lørdag). Han gikk med på å gjøre det, den 1. september 1916, annonserte Berntsen i den trettende utgaven av bladet Popular Gospel Truth, at de ville holde syvendedags tilbedelse.
I 1917, publisert Berntsen en traktat med tittelen "The Viewpoint on Seventh-day Sabbath worship in China", hvor det står at å tilbe på den vestlige sabbatsdagen tilsvarer tilbedelse på søndag i Kina. Han begrunner det slik:.
Men Paul Wei var imot å holde sabbat på søndag, og avviste traktatens synspunkter på sabbaten som «feil». Zhang Lingsheng reiste til Beijing for å fredelig overbevise Paul til å skifte standpunkt. Men etter lange samtaler og diskusjoner, innså Zhang at han gradvis måtte akseptere Pauls synspunkt. Fra våren 1918 samarbeidet Zhang og Paul, i det Tianjin kapellet. De holdt sabbats tilbedelse på lørdag, og etterhvert dannet de den uavhengige kirken True Jesus Church .
I 1919, avklart Berntsen sitt syn om sabbaten i publikasjon Popular Gospel Truth,.
I 1919, ble Berntsen tilknyttet Pentecostal Assemblies of the World, Church of God".
Døden
Berntsen døde på det tyske sykehuset i Beijing, Kina 16. oktober 1933, av hjertefeil.
Jane Rodrigues
Jane Rodrigues (født 6. juli 1975) er en bordtennisspiller fra Brasil. Hun deltok i Paralympiske sommerleker 2012 i både individuelt og for lag. Hun spiller i klasse 8 og er bevegelseshemmet som følge av polio. Jane Rodrigues møtte Aida Dahlen fra Norge i første runde. Den vant Aida Dahlen, og Jane Rodrigues tapte sine øvrige kamper i det innledende gruppespillet, hvor hun møtte Josephine Medina og Jingdian Mao. I double møtte Brasil Nederland i første runde og vant den 3-2, men i kvartfinalen ble laget slått ut i en kamp mot Polen hvor Polen vant 3-1.
Hemne Orkladal Billag
Hemne-Orkladal Billag (HOB), tidligere Hemne og Vinje Billag, var et transportselskap med hovedkontor på Kyrksæterøra i Hemne kommune i Trøndelag. Det hadde avdelingskontor på Orkanger.
Hemne og Vinje Billag A/S ble stiftet 15. april 1937. Selskapet skiftet navn til Hemne Orkladal Billag A/S i 1973 etter at selskapet hadde overtatt Trondheim-Orkladal Billag.
Hemne og Vinje Billag etablerte rutetrafikk med person- og godsruter fra Hemne og Vinje, den gang egne kommuner, dessuten fra Aure i Møre og Romsdal, til Orkanger og Trondheim. I 1973 overtok og innlemmet selskapet Trondheim-Orkladal Billag (TOB) på Orkanger og endret da navn til Hemne-Orkladal Billag. I 1975 ble Løkken Bussrute også innlemmet i HOB.
I 2001 fusjonerte HOB med Trondheim Trafikkselskap til Team Trafikk, og ble året etter solgt til Nettbuss.
Bakgrunn
Det var to transportbedrifter som hovedsakelig drev person- og godsruter som gikk sammen da HOB ble etablert. Begge hadde lang historie i hver sin region av Trøndelag.
Trondheim-Orkladal Billag er den eldste grenen av selskapet, og hadde sin bakgrunn i A/S Orkla Autotrafik som ble stiftet 6. mai 1918. Det startet med rute Løkken Verk - Oppdal stasjon der det var korrespondanse med tog på Dovrebanen. Den gang trafikkerte Thamshavnbanen Løkken Verk - Orkanger der det var båtforbindelse til Trondheim. Da Dovrebanen ble åpnet videre nordover ble Berkåk stasjon endestasjon for rutebiltrafikken fra Løkken Verk. Selskapet slet økonomisk, og utover 1920-tallet ble Salvesen & Thams en viktigere eier.
I 1929 ble selskapets navn endret til Trondhjem-Orkladal Billag (TOB). Samme år ble ruter og busser fra Gunnar Fossum i Trondheim overtatt. Han hadde ruter mellom Trondheim og Orkanger. TOB hadde etter dette hånd om all rutebiltrafikk mellom Trondheim og Orkladalføret, på strekningen Trondheim - Skaun - Orkanger - Fannrem - Løkken Verk - Meldal - Berkåk. Salvesen & Thams hadde på dette tidspunkt ca. 90 prosent av aksjene i TOB. Trafikken av passasjerer og gods vokste utover 1930-tallet, og igjen etter krigen. I 1975 overtok HOB Løkken Bussrute på Løkken Verk.
Kommunene Hemne og Vinje hadde ikke rutebiltrafikk enda på midten av 1930-tallet. Veien mellom disse to kommunene og Orkdal var for dårlig til rutebiltrafikk, og man var fremdeles henvist til båtforbindelser for reiser og transport til Trondheim. Men veinettet var under utbedring. De to kommunene søkte om og fikk rutekonsesjon Trondheim - Vinjeøra - Kyrksæterøra på nyåret 1937. Kommunene hadde for dårlig økonomi til å etablere rutebildrift. Men private eiere gikk sammen og stiftet Hemne og Vinje Billag A/S allerede 15. april 1937. Først måtte selskapet arbeide for å overta konsesjonen kommunene hadde fått. I løpet av sommeren 1937 var selskapet formelt etablert og kunne starte innkjøp av bilmateriell.
Bakgrunnen for HOB
I etterkrigstiden ble det arbeidet for mer samarbeid og samordning innen kollektivtrafikken, både til vanns og lands. Rundt 1970 ble det også arbeidet for bedre samordning av rutebiltrafikken i de sørvestlige delene av Trøndelag der HVB og TOB opererte, og dessuten kjørte samme vei mellom Orkanger og Trondheim. I tillegg ble det tredje selskap tatt med i prosessen. Løkken Bussrute ved rutebileier Petter Hegle drev lokalruter i Meldal med stasjonering i Løkken Verk.
Kinesisk tulipantre
Kinesisk tulipantre er et asiatisk tre i tulipantreslekten, som originalt vokste i det sentrale og sørlige Kina og nord i Vietnam. Det står et eksemplar av kinesisk tulipantre i Kristiansand Dyrepark.
Beskrivelse
Kinesisk tulipantre er veldig lik den amerikanske arten tulipantre, men har litt større og mer dyptflikete blader og kortere indre kronblad i blomstene, som mangler det oransje pigmentet hos L. tulipifera. Bladene er dypt innskåret på midten, og er inntil 22 x 25 cm. Bladstilken kan være inntil 12 cm og er enten rosa eller mørkerød. Bladlappene kan av og til være avrundete, den flate endekanten kan være uten innskjæring. Det kinesiske tulipantreet an bli opptil 40 meter høyt.
Arbaaz Khan
Arbaaz Khan (født 4. august 1967 i Mumbai i India) er en indisk skuespiller og filmprodusent. Han debuterte som skuespiller i 1996 og etter det har han hatt flere store og små roller i Bollywood-filmer. Han produserte actionfilmen Dabangg som vant mange priser i 2010.
Will Crothers
Will Crothers (født 14. juni 1987 i Kingston i Ontario) er en canadisk roer som deltok i de olympiske leker 2012 i London
Crothers vant en olympisk sølvmedalje i roing under OL-2012 i London. Han var med på den canadiske åtteren som kom på andreplass i åtter for menn bak Tyskland. Mannskapet på den canadiske åtteren var; Crothers, Gabriel Bergen, Douglas Csima, Robert Gibson, Malcolm Howard, Andrew Byrnes, Jeremiah Brown, Conlin McCabe og Brian Price som var styrmann.
Arbaaz Khan
Karriere og familie
Han er gift med den indiske skuespillerinnen Malaika Arora Khan som blant annet er kjent fra flere bollywoodfilmer. Sammen har de en sønn, født i 2003.
Will Crothers
Under Sommer-OL 2020 i Tokyo som ble arrangert i 2021, ble han nummer 8 i firer uten styrmann.
Johnny Furdal
Johnny Furdal (født 4. mai 1986) er en norsk tidligere fotballspiller.
Green River (Wyoming)
Green River er en amerikansk by og administrativt sete for det amerikanske county Sweetwater County i staten Wyoming. I 2000 hadde byen et innbyggertall på 11,808.
Byen ligger ved elven med samme navn, Green River, som utspringer i Wyoming. Den største byen i Sweetwater County, Rock Springs, ligger 29 km lenger mot øst.
Historie
Stedet ble bosatt i 1868 i det daværende Dakotaterritoriet, innen Union Pacifics del av den transamerikanske jernbane kom til området. Union Pacific valgte imidlertid å legge sin byttestasjon lenger vest, i Bryan, sa grunnen i Green River allerede var lagt beslag på av bosettere, og Green River tapte meget av sin befolkning til Bryan. På grunn av en større tørke som tørrla elven Blacks Fork og gjorde Bryan uegnet som jernbanedepot ble imidlertid stasjonen likevel etter en tid flyttet til Green River, og Green River ble formelt en by i 1891.
Fra 1873 ble Sweetwater Countys administrasjon også overført hit, etter at det tidligere County seat South Pass City lenger mot nord hadde mistet sin betydning.
Donny Hathaway
Donny Edward Hathaway (født 1. oktober 1945 i Chicago, Illinois, USA, død 13. januar 1979 i New York City, New York, USA) var en amerikansk sanger, låtskriver og instrumentalist.
Green River (Wyoming)
Næringsliv
Området omkring byen er kjent for å ha verdens største forekomster av trona, og brudd av natriumkarbonat er en stor gruveindustri i regionen. Dette er et av få steder i verden der gruvebruddsprosessen er mer lønnsom rnn industriell fremstilling ved hjelp av Solvay-prosessen.
Kommunikasjoner
Byen ligger ved den store øst-vestlige motorveien Interstate 80 som sammenbinder San Francisco med New York City. Gjennom byen går også Union Pacifics tidligere transamerikanske jernbanelinje.
Aksiomatisk-deduktivt system
Et aksiomatisk-deduktivt system er en betegnelse på et kunnskapsområde hvor fakta baseres på aksiomer (forutsetninger) eller deduseres fra disse eller tidligere deduserte fakta. Sannhetsgehalten i et utsagn som omhandler området, vil kunne avgjøres ut fra i hvilken grad aksiomene systemet baserer seg på eller tidligere deduserte slutninger motsier påstanden.
Et AD-system utgjør således regler for hva som skal anses som sant eller usant, og brukes i utforming av abstrakte, formale systemer som f.eks. matematikk og teologi. Som motsetning bruker man i empiriske kunnskapsområder såkalt hypotetisk-deduktiv metode for å avgjøre sannhetsgehalten i en påstand: man fremsetter hypoteser (teorier), og avgjør i hvilken grad empiriske observasjoner stemmer med dette. Er det forholdsvis god overensstemmelse beholdes hypotesen (og kan få status som teori), er det dårlig overensstemmelse, forkastes hypotesen. Empiriske vitenskaper forholder seg ikke til begreper som sant eller usant, bare grad av overensstemmelse mellom teori og observasjon (Hume).
Et klassisk eksempel på et aksiomatisk-deduktivt system (eller metode) er Euklids geometri (grunnlagt ca. 500 f.Kr.). Euklid fremsatte visse aksiomer eller forutsetninger (som at en linje er et uendelig antall punkter), og utledet (deduserte) visse slutninger fra disse. Den samlede mengden regler (forutsetninger og utledninger) utgjør såkalt euklidsk geometri, som fortsatt undervises i, og er det vanligste (plan-)geometriske systemet som brukes i dag. Ikke-euklidske geometrier vokste frem på slutten av 1800-tallet for å forsøke å forklare observerte kosmiske fenomener, og utgjorde råmaterialet til det som senere ble kjent som den generelle relativitetsteorien (Einstein).
Don Walchuk
Donald J. «Don» Walchuk (født 6. mars 1963 i Melville), canadisk curlingspiller som deltok i de olympiske leker 2002 i Salt Lake City.
John Stuart, 3. jarl av Bute
'''John Stuart, 3. jarl av Bute''' (født 25. mai 1713, død 10. mars 1792) var en skotsk adelsmann som tjenestegjorde som statsminister i Storbritannia fra 1762 til 1763 under kong Georg III. Han var den første statsminister fra Skottland som følge av unionen mellom kongerikene England og Skottland i 1707. Han var kanskje den siste viktige favoritt i britisk politikk.
Don Walchuk
Walchuk vant en olympisk sølvmedalje i curling under vinter-OL 2002 i Salt Lake City. Han var med på det canadiske laget som kom på andreplass i curlingturneringen for menn bak Norge. De vant semifinalen over Sverige med 6-4 men tapte finalen til Norge med 5-6. De andre på laget var Kevin Martin, Carter Rycroft, Don Bartlett og Ken Tralnberg.
Miami Open 2021
Miami Open 2021 var en tennisturnering, og del av ATP-touren 2021 som fant sted i Miami Gardens i USA fra 23. mars til 4. april 2021. Den var også en del av WTA-touren 2021.
John Stuart, 3. jarl av Bute
Tidligste år
Han var en nær slektning av klanen Campbell. Hans mor, Anne Campbell, var en datter av 1. hertug av Argyll, og Bute etterfulgte som jarl av Bute (navngitt etter øya Bute) ved sin fars død, James Stuart, 2. jarl av Bute, i 1723. Han ble oppfostret deretter av sin onkler på morssiden, 2. hertug av Argyll og Archibald Campbell, 3. hertug av Argyll, 1. og eneste jarl av Ilay, vicomte og jarl av Hay. Bute studerte ved privatskolen Eton (1720–1728) og ved Universitetet i Leiden i Nederland (1728–1732) hvor han tok eksamen med en grad i sivil og offentlig lov. Den 24. august 1736 giftet han seg med Mary Wortley Montagu (eneste datter av Edward Wortley Montagu og Mary Wortley Montagu), som førte med seg de store Wortley-eiendommen til hans familie. I 1737, grunnet innflytelsen til sine onkler, ble han valgt inn som skotsk adelsmann i overhuset i det britiske parlamentet, men han var ikke særlig aktiv, holdt ingen taler og ble ikke gjenvalgt i 1741. I de neste årene levde han tilbaketrukket ved sine eiendommer i Skottland for å ta seg av sine affærer og hengi seg til sin interesse i botanikk. Hans botaniske tabeller, beskrevet i pressen i 1761, var et resultat av mange års arbeid.
Don Walchuk
Han ble verdensmester i curling 1989 i Milwaukee, Wisconsin i USA.
Miami Open 2021
Det ble konkurrert i singel og dobbel for menn og kvinner på hardcourt.
John Stuart, 3. jarl av Bute
Tidligste år
Under jakobittopprøret i 1745 flyttet Bute til Westminster i London, og to år senere møtte han prins Fredrik Ludvig, prins av Wales, og de to ble raskt gode venner. Ved prinsens død i 1751 ble utdanningen av hans sønn, prins Georg, den nye prins av Wales, en prioritet og i 1755 ble Bute utnevnt som hans lærer. Bute sørget for at prinsen og hans bror, prins Edvard, fulgte en rekke med forelesninger om naturfilosofi av den omreisende foreleseren Stephen Demainbray. Det førte til en økende interesse for naturfilosofi for den unge prinsen og var en medvirkende årsak som førte til etableringen av Georg IIIs samling av naturfilosofiske instrumenter.
Lord Bute lærte den unge prinsen å lese og skrive. Georg lærte ikke bare engelsk, men også fransk, latin og gresk. Bute selv snakket knapt noe tysk, men Georg snakket også tysk slik hele hans familie gjorde. Bute underviste ham i astronomi, geografi, historie, forretning og musikk. Han ble også lært å ri, danse og fekte. Ved åtte årsalderen kunne gutten skreve utmerkede brev og kommenterte politiske hendelser. Han fikk også religiøs undervisning som framtidig overhode av de protestantiske kirkene i England, Skottland og Irland. Bute selv var lidenskapelig religiøs, og Georg tok også sin religion alvorlig.
Etter prins Fredrik Ludvigs død ble Bute en nær venn av hans enke, Augusta av Sachsen-Coburg-Gotha, enkeprinsessen av Wales. Det var rykter om at de to hadde en affære sammen, og kort tid etter utga John Horne (assosiert med prinsen av Wales) en skandaløs pamflett som hentydet om et forhold mellom Bute og prinsessen. Disse ryktene var ganske sikkert ikke riktige da Bute var lykkelig gift, og hadde alvorlige religiøse motforestillinger på utroskap. Som en utenlandsk kvinne fikk Augusta et offentlig omdømme hun ikke hadde fortjent. Hennes avhengighet av lord Bute fikk henne til å mistro offentligheten og pressen som framstilte henne med satirisk ondskapsfullhet. Ved at hun ikke var villig til avslutte vennskapet med ham, bidro til at offentligheten mislikte henne ytterligere og som antagelig framskyndet hennes død.
Etter prins Fredrik Ludvigs død arvet Augusta Kew Gardens, som i dag er et senter for botanikk og plantebevarelse, men som da var en lysthage. Det var lord Bute som rådet henne til å utvikle hagen til å inneholde «Jordens planter» og som førte til at den ble en botanisk hage.
Politisk virke
På grunn av den innflytelse som Bute hadde over sin elev, var det forventet at Bute ville raskt klatre til politisk makt som følge av prinsen av Wales ble konge, men hans planer var forhastet. I 1756 ble han utnevnt som «Groom of the Stole» i prins Georgs husholdning, en relativ intim posisjon. Bute lot seg velge på nytt som skotsk representant til Overhuset i 1760 og ved tiltredelsen som kong Georg III i 1760 ble Bute medlem av det kongelige råd (Privy Council), og året etter ble han gjort til utenriksminister (Secretary of State) for det nordlige departement, og hadde således ansvaret for forholdet til de protestantiske statene i nordlige Europa. I mai 1762 ble han gjort til statsminister. Han klarte med hell å avslutte whigfraksjonens dominans og få en slutt på Syvårskrigen. Butes utnevnelse kom på en tid da Storbritannia hadde suksess i Syvårskrigen som innebar at nasjonen kunne diktere en gunstig fredsavtale. De fleste i Storbritannia ønsket freden velkommen og regjeringens politikk hadde i utgangspunktet stor oppslutning. Imidlertid var politikere ivrige etter å kritisere ethvert fredsforslag, og Bute ble etter hvert isolert i parlamentet da han ble oppfattet som han søkte en fredsavtale som var mindre fordelaktig for Storbritannia enn hva den kunne ha vært. Da Bute ikke var noe stor taler besluttet han fremme sin politikk via pressen for å skaffe seg folkelig støtte for sin fredspolitikk. Bute valgte avisen The Briton, men han selv og regjeringens politikk ble heftig angrepet av særlig John Wilkes som opprettet sin egen avis i 1762, The North Briton.
Paristraktaten i 1763 som avsluttet Syvårskrigen var i stor grad Butes håndverk, og uansett hvor dyktig forhandlet og fordelaktig avtalen var for Storbritannia i ettertid, ble den en politisk katastrofe for Bute. The North Briton ble utgitt særskilt for å angripe Bute og fredsavtalen. Avisen drev også ondskapsfull satire rettet mot Bute og enkeprinsessen av Wales. Wilkes’ angrep etablerte også temaet konstitusjonell korrupsjon som fyrte opp under den politiske frykten for radikal whigere i både Amerika og Storbritannia. Ved våren 1763 var Bute den mest mislikte på begge sider av Atlanterhavet.
Ute av politikken
Bute gikk av den 8. april 1763 etter 11 måneder som statsminister, og hevdet da at han hadde trukket seg ut av politisk liv for godt. Ryktene fortalte at han forble kongens fremste rådgiver, kanskje mer innflytelsesrik utenfor posisjon enn i, og det førte til betydelig skade for britisk politisk kultur da det viste seg at ryktene ikke var helt usanne. Grenville ble tvunget til å kreve at Bute fjernet seg fra kongens hoff. Bute forble medlem av Overhuset som skotsk adelsrepresentant fram til 1780. Han forble en venn for enkeprinsessen av Wales, men hennes forsøk på å forsone kongen med Bute var forgjeves.
For resten av sitt liv oppholdt Bute seg ved sin eiendom i Hampshire hvor han bygde et herskapshus som han kalte Highcliffe i nærheten av Christchurch i Dorset. Som en ivrig botaniker kom han til området på 1770-tallet på jakt etter sjeldne planter. Herfra videreførte han sin vitenskapelig interesse i botanikk. «Innenfor sirkelen av sin familie og nære venner, unna den større verden hvor han fikk slikt dårlig omdømme, var han meget høyt verdsatt.»
Han ble en betydelig litterær og kunstnerisk støttespiller, og blant de han støttet var Samuel Johnson, Tobias Smollett, Robert Adam, William Robertson og John Hill. Han ga også betydelig støtte til skotske universiteter. Hans botaniske arbeid kulminerte med den private utgivelsen av det kostbare praktverket Botanical Tables Containing the Families of British Plants  (9 bind) i 1785, og The tabular distribution of British plants (2 bind) i 1787. Han døde i sitt hjem i South Audley Street, Grosvenor Square, Westminster, fra komplikasjoner fra et fall han fikk ved Highcliffe. Han ble gravlagt ved Rothesay på øya Bute i Skottland.
Blomsterarten Stuartia er oppkalt etter ham. Det var Carl von Linné som navnga blomsten til Butes ære. Linné ga omtalte Bute under navnet «Stewart», enten av feilskrift, eller for at han mislikte den fransk skrivemåten i navnet Stuart, og foretrakk Stewart. Blomsten ble således opprinnelig navngitt «Stewartia», og benyttet dette navnet konsekvent i alle sine utgivelser. Britiske botanikere har følgelig endret navnet til Stuartia, og det er stort sett akseptert i dag.
Luton Hoo
Godset Luton ble i 1762 solgt til lord Bute av den daværende eieren, Francis Hearne, parlamentsmedlem for Bedford, for det betydelig summen av 94 700 pund. Han fikk der herskapshuset Luton Hoo formet og bygget av den nyklassisistiske arkitekten Robert Adam. Arbeidet begynte i 1767. Den opprinnelige planen hadde vært et stort og praktfullt nytt hus. Imidlertid ble denne planen aldri helt fullført og mye av arbeidet ble en endring av den eldre, eksisterende bygningen. Arbeidet ble avbrutt av en brann i 1771, men ved 1774 ble huset, om enn ennå ikke fullført, innflyttet. Herskapshuset er i dag omformet til et luksushotell med 228 rom, og har fått navnet Luton Hoo Hotel, Golf, and Spa. Det ble åpnet den 1. oktober 2007.
Luton Hoo var et av de største husene som Adam var helt og holdent ansvarlig for. Mens han arbeidet med bygningen, drev landskapsarkitekten Capability Brown med å omforme og utvide parken, som var på 1,2 km² og ble utvidet til 4,9 km². I tillegg ble elven Lea oppdemmet for å danne to kunstige innsjøer.
Samuel Johnson besøkte huset i 1781 og er sitert på å ha sagt «Dette er et av de stedene jeg ikke angrer på ha kommet for å se (...) i huset er prakt ofret framfor bekvemmelighet, heller ikke bekvemmelighet framfor prakt.»
Idrettsklubben Start i 2004
Start åpnet sesongen med 7 strake seire og 13 seire på de 14 første, og tok et suverent seriemesterskap 10 poeng foran Ålesund og 21 foran Kongsvinger på kvalikplass. Klubbens 6. opprykk ble sikret 26. september selv med tap mot Hønefoss. Ålesund slo Sandefjord samme dag og Start sto da med 62 poeng mot Ålesunds 55 og 44 for Sandefjord på tredje, med fem kamper igjen. Og gullet ble sikret med 2-1 i toppoppgjøret mot Ålesund to runder før slutt.
Under Tom Nordlies ledelse hadde Start en egen evne til å komme tilbake i kamper der motstanderen ledet. Dette førte til seier borte mot Haugesund, mot Vard , og i alle de fire siste kampene mot Haugesund , Ålesund , Skeid og Strømsgodset i tillegg til ett poeng mot Pors.
Alltid fleire dagar
Etter noen år under sterk påvirkning av øl, brennevin og en veldig hang etter jenter, spres hovedpersonene for alle vinder. «Jeg»-personen drar til Bergen for å studere og finne seg arbeid. Han får spille piano på en kafé, og tjener nok til å betale husleie og drikken. I hjembygda er striden om EF heftig, og bymannen Abelsen står tilsynelatende alene mot resten av bygda.
Kjersti Hatlen Lunde
Kjersti Hatlen Lunde (født 10. oktober 1935 i Hatlen, Isfjorden i Romsdal) er en norsk kunsthåndverker og maler. Hun er bosatt i Suldalsosen hvor hun har eget verksted. Hun arbeider innen tekstil, noen ganger med eksprimentelle teknikker, noe som plasserer henne i grenselandet som billedkunstner. Hun maler også med gouache. Hennes billeduttrykk er ofte religiøse og hun har utsmykket flere kirker og bedehus.
Alltid fleire dagar
Eksterne lenker
Alltid fleire dagar på nb.no
Sebastian Søraas Sebulonsen
Sebastian Søraas Sebulonsen (født 27. januar 2000) er en norsk fotballspiller som spiller for den danske klubben.
Landslag
Den 3. september 2021 fikk han sin første U21-landskamp for Norge mot Østerrike.
Han ble tatt ut i tropp til U21-EM 2023 i Georgia og Romania.
Kjersti Hatlen Lunde
Liv og virke
Lunde vokste opp i et kunstnerhjem og lærte mye av sin far, kunstmaleren Halvard Hatlen. Hun studerte ved Bergen kunsthåndverkskole fra 1954 til 1959. Hun har vært timelærer i forming for barne- og ungdomsskolen fra 1969 til 1975. Hun har hatt kurs i billedvev.
VM i fekting 2011
VM i fekting 2011 (verdensmesterskapet i fekting) ble arrangert i Catania i Italia i 2011.
Kjersti Hatlen Lunde
Liv og virke
Av kunstneriske utsmykninger er et teppe i Suldal kirke (1977), ett tekstilrelieff i Norheim kirke, Haugesund (1980). Ved Ulla-Førreverkene (NVE-Statskraftverkene i Suldalsosen) ett vevet teppe og applikasjonsarbeide i oppholdsrom og spisesal (1980-1981). I Suldal Bedehus er en stor tekstil veggdekorasjonen, den er spent opp på rammer som gjør den delvis skulpturell. Hatlen har laget flere kirkelige tekstiler, messehagler, stolaer og båretepper. Hun er også innkjøpt av Statoil, Rogaland fylke og Suldal kommune.
Lunde mottok Statens etableringsstipend i 1976. Samme året mottok hun Rogaland fylkes kulturstipend. Hun har hatt Statens garantiinntekt for kunstnere fra 1978. Hun er medlem Norske kunsthåndverkere, hvor hun har vært jurymedlem, medlem i kunstnerisk råd (1980) og nestformann i Norske kunsthåndverkere Rogaland (1981). Hun hadde et konsulentoppdrag i Rogaland fylke i 1981.
Idrettsklubben Start i 2004
Start fikk også en slags revansj etter fjorårets tre tap mot Mandalskameratene, med seier borte og uavgjort hjemme og var tilbake som Sørlandets beste lag.
Blant sesongens nye spillere var Atle Roar Håland, Alex Valencia og Bala Garba i en kontroversiell overgang fra GIF Sundsvall, mens Helge Bjønsaas og Terje Leonardsen var borte siden 2003.
Cupkamper
Utdypende artikkel: Norgesmesterskapet 2004
Start 2
Start 2 spilte i 2004 i 3. divisjon (nivå 4). Laget endte på 5.-plass i avdeling 11 og spiller i 3. divisjon også i 2005.
OpenRefine
OpenRefine, tidligere kalt Google Refine og Freebase Gridworks, er et frittstående skrivebordsverktøy basert på åpen kildekode for å vaske og transformere data til andre format, det som på engelsk kalles «data wrangling». Verktøyet er ligner på et regneark, og det kan da også behandle filer fra flere typer rgeark, men strukturen minner mer om en database.
Programmet opererer på rader (rows) av data som har celler med verdier organisert i kolonner (columns), som er mer likt en relasjonsdatabase enn et regneark. Et prosjekt i OpenRefine er definert som en tabell. Brukeren kan filtrere rader ved å bruke fasetter (facets) som definerer filterkriterier. Et eksempel på en slik fasett er å vise rader hvor en gitt kolonne inneholder verdier. Ulikt regneark blir de fleste operasjoner i OpenRefine gjort mot alle synlige rader under en kolonne, opprettelse av en ny kolonne basert på eksisterende data fra en annen kolonne, og så videre. Alle aksjoner som blir gjort på et datasett blir lagret i et prosjekt og kan senere bli avspilt på andre tilsvarende datasett.
Eliteserien i håndball for menn 2013/14
Eliteserien i håndball for menn 2013/14 var den 48. sesongen av den norske eliteserien i herrehåndball. Sesongen starter 11. september 2013 og varer fram til 23. mars 2014.
Sondre Bjørshol
Sondre Flem Bjørshol (født 30. april 1994) er en norsk fotballspiller som spiller for Viking Fotballklubb.
Arbeidstidsdirektivet
Arbeidstidsdirektivet er en kortform for EF-direktiv 2003/88/EF. Direktivet er innlemmet i EØS-avtalen, og gjelder således for Norge.
Arbeidstidsdirektivet tar sikte på å verne arbeidstakere, i hovedsak gjennom bestemmelser om arbeidstid. Medlemsstatene har adgang til å gi arbeidstakerne bedre vern enn det som er nedfelt i direktivet. Direktivet gir arbeidstakerne rett til minst 4 ukers betalt ferie (artikkel 7), minst 11 timers daglig hviletid (artikkel 3), 35 timers ukentlig hviletid (artikkel 5) og maksimalt 48 timers gjennomsnittlig arbeidsuke, inkludert overtid (artikkel 6). Forutsatt at det gis tilstrekkelig beskyttelse på annen måte, kan medlemsstatene fravike slike bestemmelser for bestemte grupper (jf. direktivets artikkel 18) eller gjennom kollektive avtaler (jf. direktivets artikkel 19).
EF-domstolen har avsagt flere dommer knyttet til direktivet. I én dom har det blitt presisert at passivt arbeid på arbeidsstedet skal regnes fullt ut som arbeidstid.
Endringsforslag
Kommisjonen foreslo endringer i direktivet i 2004, for å øke fleksibiliteten og gi bedre vern av arbeidstakerne. Endringene gjaldt blant annet klargjøring av hvorvidt hvilende vakt på arbeidsstedet skal regnes som arbeidstid og betingelser for å fravike regler om maksimal arbeidstid. Rådet støttet forslaget, med endringer som ble akseptert av Kommisjonen. Europaparlamentet gikk imidlertid inn for sterkere vern av arbeidstakerne da de behandlet forslaget for andre gang 15.–17. desember 2008. Det lyktes ikke å få enighet mellom Europaparlamentet og Rådet, og 29. april 2009 bestemte forlikskomiteen at lovprosessen skulle innstilles.
Baoliang
Baoliang (寶亮, pinyin: Bǎoliàng; født i 444 i Donglai 東萊, dagens Ye, i Shandong, Kina, død 509 i Lìngmèisì, Kina), med det sekulære navnet Xú (徐), var en buddhistisk munk som levde under Nord- og Sør-dynastienes tid. Han ble munk tolv år gammel under ledelse av Dàomíng, som ga han en grundig innsikt i den kinesiske buddhistiske kanon. Etter ordineringen reiste han til Zhōngxīngsì, hvor han var opptatt av meditasjon og ble en bekjent av keiser Wenxuan av det nordlige Qi.
Deretter reiste han til Liengmeisi og holdt omfattende foredrag om Nirvānasūtraen, Satyasiddhi-śāstra, Lotussutraen og Sutraen om evig liv.
Han besøkte fjellklostrene og kom i diskusjon med flere personer. Han reiste også sammen med Baozhi. Da han ankom Liang-dynastiet, ble han en nær venn av keiser Wu av Liang. Og da han i 509 fullførte sin gigantiske kommentar til Nirvāṇasūtraen, skrev keiser Wu forordet.
VM i fekting 2012
VM i fekting 2012 (verdensmesterskapet i fekting) ble arrangert i Kiev i Ukraina i 2012.
Sverige under EM i svømmesport 1931
Sverige deltok under EM i svømmesport 1931 i Paris, Frankrike i 1931.
Sondre Auklend
Sondre Auklend (født 10. juni 2003) er en norsk fotballspiller som spiller for.
ProRace Berlin
ProRace Berlin var et tysk endagsritt i landeveissykling. Rittet ble første gang arrangert i 2011, og gikk i mai hvert år frem til 2015. Det hadde status som 1.1 av UCI, og var en del av UCI Europe Tour. Rittet ble arrangert i Berlin.
Liv Buck
Liv Buck (født 1928, død 2012) var en norsk fagforeningsleder. Hun ble historisk i 1971 da hun ble den første kvinne i LO-ledelsen. Liv Buck hadde sin bakgrunn fra forsikringsbransjen. Hun ble valgt inn som forbundstyremedlem i Handel og Kontor i Norge i 1960. I 1969 ble hun ansatt som kvinnesekretær i LO.
I 1971 ble nødvendig med valg i representantskapet i LO fordi den kongressvalgte Thorleif Andreassen skulle gå av. En enstemmig valgkomite gikk inn for at Odd Isaksen fra Norsk bygningsindustriarbeiderforbund skulle velges inn i ledelsen. Også LO-leder Tor Aspengren var mot at Liv Buck skulle velges. Det er mulig at det var en tale fra en mann i kvinneforbundet som ble tungen på vektskålen. Han uttalte «Når vi nå kan velge en dyktig kandidat, som også er kvinne, hvorfor skal vi ikke da gjøre det?» Representantskapet i LO trosset valgkomiteen og valgte Liv Buck inn i LO ledelsen. I 1977 ble hun valgt til førstesekretær, ett verv hun hadde frem til 1989.